CELEX: 31991L0659
Language: sk
Date: 1991-12-03 00:00:00
Title: Smernica Komisie z 3. decembra 1991, ktorou sa technickému rozvoju prispôsobuje príloha I k smernici Rady 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (azbest)

Dôležité právne oznámenie

|

31991L0659

Úradný vestník L 363 , 31/12/1991 S. 0036 - 0038 Fínske špeciálne vydanie: Kapitola 13 Zväzok 21 S. 0193  Švédske špeciálne vydanie: Kapitola 13 Zväzok 21 S. 0193 

		Smernica Komisiez 3. decembra 1991,ktorou sa technickému rozvoju prispôsobuje príloha I k smernici Rady 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (azbest)(91/659/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 76/769/EHS z 27. júla 1976 o aproximácii zákonov, iných právnych predpisov a správnych opatrení členských štátov, vzťahujúcich sa na obmedzenia uvádzania na trh a používania niektorých nebezpečných látok a prípravkov [1], ktorá bola naposledy zmenená a doplnená smernicou 91/339/EHS [2] a najmä v jej článku 2a, ktorý bol zavedený smernicou 89/678/EHS [3],keďže používanie azbestu a dokonca aj výrobkov, ktoré ho obsahujú, môže uvoľňovaním vlákien spôsobovať azbestózu, mezoteliózu (tumory mezotéliového tkaniva) a rakovinu pľúc; keďže uvádzanie na trh a používanie takýchto látok by malo preto podliehať najprísnejším možným obmedzeniam;keďže smernica Rady 83/478/EHS [4], ktorou sa po piaty krát mení a dopĺňa smernica 76/769/EHS, ustanovuje, že krocidolitový (crocidolite) typ azbestových vlákien a výrobky, ktoré takéto vlákna obsahujú, už nesmú byť okrem prípadných výnimiek uvádzané na trh a používané; keďže táto istá smernica zavádza ustanovenia o povinnom označovaní všetkých výrobkov obsahujúcich azbestové vlákna;keďže smernica Rady 85/610/EHS [5], ktorá po siedmy krát mení a dopĺňa smernicu 76/769/EHS, ustanovuje, že azbestové vlákna už nesmú byť uvádzané na trh a použité v hračkách, materiáloch a prípravkoch nanášaných striekaním, výrobkoch v práškovej forme predávaných v maloobchodnej sieti, fajčiarskych potrebách, katalytických ohrievačoch, náterových farbách a lakoch;keďže na ochranu ľudského zdravia je potrebný zdokonalený monitoring marketingu a používania nebezpečných azbestových vlákien, obzvlášť keď na určité druhy použitia sa náhradné výrobky na základe analýzy bezpečnosti považujú za menej nebezpečné;keďže veľmi účinným spôsobom ochrany ľudského zdravia a životného prostredia je zákaz používania určitých vlákien, ako napríklad vlákien amfibolového azbestu, ktoré sú podľa niektorých vedeckých zdrojov obzvlášť nebezpečné; keďže z praktických dôvodov zatiaľ takýto zákaz nemôže byť rozšírený aj na prírodné materiály, ako sú napríklad rudy a piesok obsahujúce azbestové vlákna vo forme prírodných prímesí (nečistôt);keďže skúška stálosti vlákien na vyhodnocovanie nebezpečenstva vyplývajúceho z používania jednotlivých výrobkov obsahujúcich azbest nie je zatiaľ v širšej miere využiteľná; keďže napriek tomu by mali byť presadzované výrobky redukujúce celkové nebezpečenstvo, ktorému sú vystavení ľudia a životné prostredie;keďže smernica Rady 91/382/EHS [6] mení a dopĺňa smernicu 83/477/EHS o ochrane pracovníkov pred rizikami z vystavenia účinkom azbestu pri práci (druhá samostatná smernica v zmysle článku 8 smernice 80/1107/EHS);keďže opatrenia ustanovené v tejto smernici sú v súlade s vyjadrením Výboru na prispôsobovanie sa smerníc technickému pokroku pri odstraňovaní technických prekážok obchodu s nebezpečnými látkami a prípravkami,PRIJALA TÚTO SMERNICU:Článok 1Príloha I k smernici 76/769/EHS sa týmto prispôsobuje technickému pokroku podľa ustanovení prílohy k tejto smernici.Článok 21. Členské štáty sú prijmú a zverejnia do 1. januára 1993 ustanovenia, ktoré sú potrebné na dosiahnutie súladu s touto smernicou a bezodkladne o tom informujú Komisiu. Tieto ustanovenia sa uplatňujú od 1. júla 1993.Keď členské štáty prijmú tieto ustanovenia, musia tieto obsahovať odkaz na túto smernicu alebo v čase svojho oficiálneho zverejnenia musia byť takýmto odkazom doložené. Metódy na vytváranie takýchto odkazov sa schvália členskými štátmi.2. Členské štáty oznámia Komisii znenie základných ustanovení vnútroštátneho práva, ktoré prijímajú a schvaľujú v oblasti pokrytej touto smernicou, najneskôr do 18 mesiacov od dátumu jej schválenia.Článok 3Táto smernica je adresovaná členským štátom.V Bruseli 3. decembra 1991Za KomisiuMartin bangemannpodpredseda[1] Ú. v. ES L 262, 27.9.1976, s. 201.[2] Ú. v. ES L 186, 12.7.1991, s. 64.[3] Ú. v. ES L 398, 30.12.1989, s. 24.[4] Ú. v. ES L 263, 24.9.1983. s. 33.[5] Ú. v. ES L 375, 31.12.1985, s. 1.[6] Ú. v. ES L 206, 29.7.1991, s. 16.--------------------------------------------------PRÍLOHAV prílohe I k smernici 76/761/EHS sa bod 6 nahrádza nasledujúcim bodom:"6.1.Krocidolit (crocidolite), CAS č. 12001-28-4Amozit (Amosite), CAS č. 12172-73-5Antofylitový azbest, CAS č. 77536-67-5Aktinolitový azbest, CAS č. 77536-66-4Tremolitový azbest, CAS č. 77536-68-6 | 6.1.Uvádzanie na trh a používanie týchto vlákien a výrobkov obsahujúcich takéto vlákna, ktoré do nich boli zámerne pridané, sa zakazuje. |6.2.Kryzotil (Chrysotile), CAS č. 12001-29-5 | 6.2.Uvádzanie na trh a používanie výrobkov obsahujúcich toto vlákno sa zakazuje u:(a)hračiek;(b)materiálov alebo prípravkov určené na nanášanie striekaním;(c)finálnych výrobkov, ktoré sú v rámci maloobchodnej siete predávané v práškovej forme verejnosti;(d)fajčiarskych potrieb ako sú fajky, cigaretové a cigárové špičky;(e)katalytických filtrov a izolačných zariadení určených na inštaláciu do katalytických ohrievačov používajúcich skvapalnený plyn;(f)náterových farieb a lakov;(g)filtrov určených na filtráciu kvapalín.Formou derogácie sa do 31. decembra 1994 tento zákon nevzťahuje na filtre používané v zdravotníctve;(h)materiálov určených na povrchovú úpravu cestných komunikácií, kde obsah vlákien presahuje 2 %;(i)malty, ochranných povlakov (náterov), filtrov, tesniacich materiálov, škárovacích a spojovacích materiálov, tmelov, glejov (lepidiel), dekoratívnych práškov a vrchných náterov;(j)izolačných alebo zvukovoizolačných materiálov s nízkou objemovou hmotnosťou (s hustotou nižšou ako 1 g/cm3);(k)vzduchových filtrov a filtrov používaných pri preprave, distribúcii a používaní zemného plynu a mestského plynu;(l)izolačných podložiek (spodných vrstiev) pod plastové podlahové krytiny a stenové obklady;(m)tkanín (textílií) apretovaných vo forme určenej na dodávku konečnému užívateľovi, pokiaľ neboli upravené spôsobom zabraňujúcim uvoľňovaniu vlákien.Formou derogácie sa do 31. decembra 1998 tento zákaz nevzťahuje na diafragmy používané pri elektrolytických procesoch;(n)krytinových lepeniek.Bez ujmy na použitie iných ustanovení spoločenstva na klasifikáciu, balenie a označovanie nebezpečných látok a prípravkov môže byť uvádzanie na trh a používanie výrobkov obsahujúcich toto vlákno povolené iba vtedy, ak sú výrobky opatrené označením v súlade s ustanoveniami prílohy II k smernici 76/769/EHS." |--------------------------------------------------